OzLabs/hebrew-wiki-articles huggingface dataset:
גבר במלואו (מיני-סדרה)

גבר במלואו (באנגלית: A Man in Full) היא מיני סדרת טלוויזיה מסוגת דרמה אמריקאית שנכתבה על ידי דייוויד אי קלי ובוימה על ידי רג'ינה קינג המבוססת על הרומן של טום וולף באותו שם עבור נטפליקס. הסדרה מורכבת משישה פרקים, ושודרה בבכורה בנטפליקס במאי 2024.

== עלילה ==
אינטרסים עסקיים ופוליטיים מתנגשים כאשר צ'רלי קרוקר, איל הנדל"ן מאטלנטה מגן על האימפריה שלו מפני אלה שרוצים לנצל את פשיטת הרגל הפתאומית.<ref name=":0"></ref><ref></ref>

== שחקנים ודמויות ==
* ג'ף דניאלס בתור צ'רלי קרוקר
* דיאן ליין בתור מרתה קרוקר
* ויליאם ג'קסון הארפר בתור ווס ג'ורדן
* אמל אמיין בתור רוג'ר וייט
* טום פלפרי בתור ריימונד פיפגראס
* שרה ג'ונס בתור סרינה קרוקר
* ג'ון מייקל היל בתפקיד קונרד הנסלי
* צ'אנטה אדמס בתור ג'יל הנסלי
* לוסי לו בתור ג'ויס ניומן
* אוון רו בתור וולי קרוקר
* ביל קאמפ בתור הארי זייל

== בימוי ==
רג'ינה קינג ביימה את שלושת הפרקים הראשונים.<ref name=":1"></ref>

== הפקה ==
=== פיתוח ===
ב-4 בנובמבר 2021, הוכרז כי נטפליקס נתנה אור ירורק להפקת מיני-סדרה, המבוססת על הרומן באותו שם מאת טום וולף. את התסריט כתב דייוויד אי קלי והיא בוימה על ידי רג'ינה קינג. השניים גם מפיקים יחד עם ריינה קינג ומתיו טינקר. הסדרה הופקה על ידי חברות ההפקה "Royal Ties Productions" ו-"David E. Kelly Productions".

=== ליהוק ===
בתחילת מאי 2022 לוהק ג'ף דניאלס.<ref name=":2"></ref> דיאן ליין לוהקה לתפקיד ראשי ביולי 2022.<ref></ref> ויליאם ג'קסון הארפר, אמל אמיין, טום פלפרי, שרה ג'ונס, ג'ון מייקל היל, צ'נטה אדמס, לוסי לו וביל קמפ לוהקו באוגוסט 2022.<ref></ref><ref></ref><ref></ref>

=== צילומים ===
הצילומים היו אמורים להתחיל במאי 2022.<ref name=":3"></ref> הצילומים היו צפויים להתחיל ב-8 באוגוסט 2022 באטלנטה ג'ורג'יה, ולהסתיים ב-10 בדצמבר.<ref name=":3" />

==קישורים חיצוניים==

== הערות שוליים ==

קטגוריה:תוכניות טלוויזיה שמתרחשות באטלנטה
קטגוריה:סדרות דרמה אמריקאיות
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנות ה-2020
רונזותריום

רונזותריום (שם מדעי: Ronzotherium) הוא סוג של יונק נכחד ממשפחת הקרנפיים, אשר התקיים בין האאוקן לאוליגוקן באירואסיה לפני 37 עד 23 מיליון שנה מזמננו. הוא קרוי על שם "גבעת רוזדון" (hill of Ronzon), הסמוכה לעיר לה פווי-אן-ולה שבצרפת, שם התגלו ממצאיו לראשונה והסיומת הלטינית: תריום "therium" - בהמה. סוג זה תואר ב-1854 בידי החוקר הצרפתי אוגוסט איימר .

היה זה קרנף בינוני בגודלו שלא עלה על 1.5 עד 1.9 טון והיה בעל עצם זרוע ועצם ירך ארוכות יחסית והיה בעל גולגולת צרה מעט יותר עם מבנה שיניים פרימיטיבי ביחס לקרנפים, דומה יותר לשיניים של ההירקודונתיים והאמינודונטיים, הקרובים לקרנפים האמיתיים. הוא ניזון מעלים ולא מעשבים כמו קרנפים מאוחרים יותר וייתכן שיכל להגיע לעלים גבוהים יותר באמצעות גפיו וצווארו הארוכים והשפתיים המשורבבות שלו (אשר הזכירו את שפתי הקרנף צר-השפה). הממצאים מראים שהמינים המאוחרים יותר הגיעו לממדים גדולים יותר, מה שאולי גרם לקרנפים אלה להתפתח לצורות הקרובות יותר לקרנפים מודרניים, לקראת סוף האוליגוקן.

המאובנים שלו היו חלקיים והתגלו במספר ממצאים ברחבי אירופה ביניהם בבריטניה, צרפת, גרמניה, איטליה, שווייץ וצ'כיה וכנראה שגם במונגוליה.

==קישורים חיצוניים==

קטגוריה:קרנפיים פרהיסטוריים
קטגוריה:מגה-פאונה של הפלאוגן באירואסיה
קטגוריה:יונקים שחיו בפלאוגן באסיה
קטגוריה:מאובני טקסונים שתוארו ב-1854
סולג'ה בוי

דה-אנדרה קורטז ואי (באנגלית: DeAndre Cortez Way; נולד ב-28 ביולי 1990), הידוע בשם הבמה סולג'ה בוי (Soulja Boy), הוא ראפר ומפיק מוזיקלי אמריקאי. הוא פרץ לתודעה לאחר שהוציא באופן עצמאי את הסינגל "Crank That (Soulja Boy)" שהגיע בשיאו למקום הראשון במצעד הבילבורד הוט 100.

==ביוגרפיה==
ואי נולד בשיקגו ועבר לאטלנטה בגיל שש, אז התעניין בראפ.<ref name="soundclick"></ref> בגיל 14, עבר לבאטסוויל שבמיסיסיפי עם אביו.<ref></ref> אביו של ואי סיפק עבורו אולפן הקלטות כדי לחקור את שאיפותיו המוזיקליות. בנומבר 2005, ואי פרסם שירים באתר SoundClick, ולאחר מכן פרסם אותם גם ביוטיוב ובמייספייס.<ref></ref><ref></ref> במרץ 2007 הוציא את אלבום האולפן העצמאי הראשון שלו, Unsigned & Still Major: Da Album Before da Album. עוד באותו החודש, הקליט את השיר "Crank That (Soulja Boy)", ואחריו סרטון המדגים את הריקוד הנלווה לשיר. ב-2 במאי יצא השיר כסינגל. השיר הפך במהרה לוויראלי וזכה להצלחה מסחרית רבה, כשהגיע למקום הראשון במצעד הבילבורד הוט 100.<ref>Vibe Magazine. Ayo, Technology by Brent S. Grier. November 2007. Page 50.</ref> בהמשך, הועמד השיר לפרס גראמי לשיר הראפ הטוב ביותר, אך הפסיד ל-"Good Life" של קניה וסט וטי-פיין.

ב-2 באוקטובר 2007 יצא אלבום הבכורה שלו, Souljaboytellem.com באמצעות חברת התקליטים אינטרסקופ רקורדס, שהגיע בשיאו למקום הרביעי במצעד הבילבורד 200.<ref name=autogenerated1></ref><ref></ref> את האלבום הקליט סולג'ה בוי באמצעות גרסת הדמו של FL Studio, וזכה לביקורות מעורבות ממבקרי המוזיקה.<ref name="ewVoz"></ref>

בדצמבר 2008 יצא אלבום ההמשך, iSouljaBoyTellem וזכה לביקורות שליליות. הסינגל הראשון מתוך האלבום, "Bird Walk", הגיע בשיאו למקום ה-40 במצעד שירי ה-R&B/היפ-הופ ול-20 הראשונים במצעד שירי הראפ. הסינגל השני, "Kiss Me thru the Phone", הגיע למקום השלישי במצעד הבילבורד הוט 100 וזכה למיליוני הורדות דיגיטליות.

בשנת 2010 הוציא את אלבומו השלישי, The DeAndre Way. הסינגל המוביל מתוך האלבום, "Pretty Boy Swag", הגיע למקום החמישי במצעד שירי הראפ.

במרוצת השנים 2011–2013, הוציא סולג'ה בוי סדרה של מיקסטייפים להורדה באינטרנט, שזכו למאות אלפי הורדות. במאי 2014, התארח סולג'ה בוי בסינגל השיווקי של הראפרית ניקי מינאז', "Yasss Bish", שזכה להצלחה ולשבחים מהמבקרים.<ref></ref><ref></ref> באותה השנה, יצא האלבום הדיגיטלי King Soulja 3.<ref></ref> בהמשך השנה הכריז סולג'ה בוי כי חתם בחברת התקליטים יוניברסל מיוזיק גרופ לקראת הוצאת אלבום האולפן הרביעי שלו,<ref name="Universal deal and Loyalty album"></ref> שיצא בפברואר 2015 ונקרא Loyalty. את האלבום המשיכו מספר מיקסטייפים נוספים שיצאו באותה השנה.

==דיסקוגרפיה==
===אלבומי אולפן===
* 2007: Souljaboytellem.com
* 2008: iSouljaBoyTellem
* 2010: The DeAndre Way
* 2015: Loyalty
* 2018: Young Drako

===אלבומי אוסף===
* 2009: Mr. Fly Boy
* 2014: Successful
* 2015: Follow The Swag

===מיקסטייפים===

===מיני-אלבומים===
* 2010: Death Note
* 2010: Pretty Boy Millionaires 
* 2010: Soulja Society
* 2011: Bernaurd Arnault
* 2011: 21
* 2012: Keep Living Keep Playing
* 2013: All Black
* 2013: Cuban Link
* 2015: M & M: Money & Music
* 2015: 
* 2016: Finesse
* 2018: SouljaYayo 
* 2018: No Sleep
* 2019: Tell Ya

==קישורים חיצוניים==
* 

* 

==הערות שוליים==

קטגוריה:ראפרים אמריקאים
קטגוריה:מפיקי היפ הופ אמריקאים
קטגוריה:פעילי אינטרנט אמריקאים
קטגוריה:אמני אינטרסקופ רקורדס
קטגוריה:אמריקאים שנולדו ב-1990
דיצרוס

דיצרוס (שם מדעי: Diceros; מיוונית: "di" - דו ו-"ceros": קרן") הוא סוג של קרנף בו כלול כיום מין בודד - קרנף צר-שפה (Diceros bicornis) המכונה גם קרנף שחור (אף שאיננו באמת שחור). בעבר נכללו בסוג עוד 2 מינים שנכחדו (אם כי המין Diceros australis שנוי במחלוקת אם הוא שייך לסוג).

קרנפים אלה בעלי מוצא אפריקני והם התפתחו החל מהמיוקן בערבות עשב וסוואנות, בהם גדלו לממדים גדולים. קרנף צר-שפה מודרני מגיע לגובה בכתפיים של 140–180 ס"מ ולמשקל 800 ל־1,400 ק"ג ולעיתים חריגות אף ל־2,820 ק"ג.

סוג זה הוגדר ב-1821 בידי החוקר ג'ון אדוארד גריי והוא נחשב לפי חוקרים רבים לאביו של הסוג קרנף רחב שפה, בו מצוי כיום הקרנף האפריקני השני בטבע - קרנף רחב-שפה.

==מינים==
*מין קרנף צר שפה (Diceros bicornis)
* Diceros australis - נכחד (?)
* Diceros praecox - נכחד

== קישורים חיצוניים ==

קטגוריה:טקסונים שתוארו בידי ג'ון אדוארד גריי
קטגוריה:בעלי חיים שתוארו ב-1821
קטגוריה:קרנפיים
קטגוריה:טקסונים קיימים שהתפתחו במיוקן
ג'ו לומברדו

ג'וזף מייקל לומברדו (באנגלית: Joseph Michael Lombardo; נולד ב-8 בנובמבר 1962) הוא פוליטיקאי אמריקאי ולשעבר איש אכיפת החוק, המכהן כמושל נבדה ה-31 מאז שנבחר לתפקידו בבחירות 2022. לומברדו, חבר המפלגה הרפובליקנית, כיהן בעבר כשריף של מחוז קלארק בו שוכנות הערים לאס וגאס ונבדה.

== ביוגרפיה ==
לומברדו, בנו של יוצא חיל האוויר של ארצות הברית, נולד בסאפורו שביפן. הוא חי ביפן למעלה מעשור לפני שעבר ללאס וגאס ב-1976. בשנת 1980 השלים את לימודיו התיכוניים בתיכון רנצ'ו. לומברדו למד באוניברסיטת נבדה בלאס וגאס, שם השלים לימודי תואר ראשון בהנדסה אזרחית ותואר שני במדעי ניהול משברים. במהלך 2006 היה לבוגר המחזור ה-227 של אקדמיית ה-FBI הלאומית. בתום לימודיו התיכוניים התגייס לצבא ארצות הברית, שם שירת במשמר הלאומי של נבדה ובשירות המילואים של הצבא האמריקאי, וב-1986 השתחרר מהצבא.

בשנת 1988 הצטרף לומברדו למשטרת המטרופולין של לאס וגאס כשוטר. במרוצת השנים התקדם בסולם הדרגות: ב-1996 הגיע לדרגת סמל, ב-2001 ללוטננט וב-2006 קודם לדרגת קפטן. בשנת 2011 התמנה לעוזר שריף. בתפקיד זה היה אחראי על קבוצת שירות אכיפת החוק במשרד שריף מחוז קלארק, שכללה את היחידות האחראיות על שירותי לוגיסטיקה, טכנולוגיית מידע, מערכות רדיו ותקנים מקצועיים. בשנים 2007–2014 היה לומברדו חבר במועצת המנהלים של משטרת המטרופולין של לאס וגאס. הוא פרש מהמשטרה לאחר 26 שנות שירות ועזב את מועצת המנהלים של המשטרה ב-2014 לאחר שנבחר לשריף.

ב-4 בדצמבר 2013 הכריז לומברדו על מועמדותו לתפקיד שריף מחוז קלארק. הוא ניצח בבחירות המקדימות של המפלגה הרפובליקנית והביס בדוחק את המועמד הדמוקרטי קפטן בדימוס לארי ברנס, ביום בחירות 2014. לומברדו נכנס לתפקידו ב-5 בינואר 2015. כשריף, לומברדו היה מפקד משטרת המטרופולין של לאס וגאס, סוכנות אכיפת החוק המשולבת של עיריית לאס וגאס ומחוז קלארק וסוכנות אכיפת החוק הגדולה ביותר בנבדה. בראשית כהונתו החל בביזור פעולות הבילוש של משטרת המטרופולין של לאס וגאס, והעביר את האחריות על הבילוש מיחידות המתמקדות בפשעים מוגדרים לשמונה מפקדות שונות לפי מיקומן הגאוגרפי. כשריף פיקח לומברדו על חקירת הטבח בסטריפ של לאס וגאס, אירוע הירי ההמוני הקטלני ביותר בהיסטוריה של ארצות הברית.

ב-28 ביוני 2021 הכריז לובמרדו על מועמדותו לתפקיד מושל נבדה בבחירות 2022. הוא זכה במועמדות המפלגה הרפובליקנית ב-14 ביוני 2022 עם 38.3% מהקולות, והביס 11 מועמדים אחרים בהם הסנאטור לשעבר דין הלר. המירוץ בין השניים בבחירות הכלליות היה צמוד ביותר, ורק כעבור ימים אחדים הוכרז לומברדו כמנצח בבחירות משגבר בקושי על המושל המכהן סטיב סיסולאק. זכייתו של לומברדו הייתה הניצחון היחיד של הרפובליקנים בבחירות לתפקידי המושל ב-2022, והפעם הראשונה מאז הפסדו של מושל אילינוי פאט קווין בה מושל דמוקרטי הפסיד בבחירות לכהונה שנייה.

לומברדו הושבע לתפקידו ב-2 בינואר 2023.

== קישורים חיצוניים ==

* 

== הערות שוליים ==

קטגוריה:אמריקאים ממוצא איטלקי
קטגוריה:שוטרים אמריקאים
קטגוריה:מושלי נבדה
קטגוריה:מושלי מדינות ארצות הברית מהמפלגה הרפובליקנית
קטגוריה:בוגרי אוניברסיטת נבדה בלאס וגאס
קטגוריה:אמריקאים שנולדו ב-1962
סמירה ח'אשוקג'י

סמירה ח'אשוקג'י (בערבית: سميرة خاشقجي; 1935 – מרץ 1986) הייתה סופרת סעודית פרוגרסיבית והמייסדת של המגזין אלשרקיה.

== ביוגרפיה ==
אביה של סמירה, מוחמד ח'אשוקג'י היה רופאו האישי של מלך סעודיה אבן סעוד ואמה סמיחה הייתה ממוצא סורי.<ref></ref> בשנות החמישים נשלחו סמירה ועדנאן ללמוד במצרים, והיא סיימה תואר בכלכלה באוניברסיטת אלכסנדריה.<ref name="nora"></ref>

ב-1962 הקימה בריאד עם הנסיכות שרה ולטיפה, בנותיו של המלך פייסל, את אגודת הנשים אלנהדה (النهضة, מילולית: התחייה), ארגון הנשים הראשון בסעודיה<ref name="nora" /> ולאחר מכן את "מועדון התרבות לנשות חצי האי ערב". היא נודעה בתמיכתה בחינוך לבנות בממלכה הסעודית, ופרסמה את ספריה תחת שם העט סמירה 'בת חצי האי ערב'<ref name="nora" />.

== ספריה ==
* פרידה מחלומותיי (ودعت آمالي), 1958
* זיכרונות דומעים (ذكريات دامعة), 1961
* יקיצת האישה הערבייה הסעודית (يقظة الفتاة العربية السعودية), 1963
* ניצוץ עיניך (بريق عينيك), 1963. הספר זכה לעיבוד קולנועי ב-1974, בכיכובם של חוסיין פהמי ומדיחה כאמל.
* עמק הדמעות (وادي الدموع), 1965 - אוסף של 12 סיפורים קצרים
* מעבר לערפל (وراء الضباب), 1971
* לווית הוורדים (مأتم الورود), 1973
* גבעות בחולות (تلال في رمال), 1983. הספר ראה אור בהוצאת אלשרקיה, שאותה ייסדה ח'אשוקג'י ב-1974 במסגרת המגזין בעל אותו שם.

== חיים אישיים ==
סמירה הייתה אחותו של המיליארדר הסעודי עדנאן ח'אשוקג'י, אשתו הראשונה של איש העסקים יליד מצרים מוחמד אל-פאיד, אמו של הקולנוען דודי אל-פאיד, ודודתם של השחקנית והמפיקה נבילה ח'אשוקג'י והעיתונאי ג'מאל ח'אשוקג'י.

סמירה הכירה את מוחמד אל-פאיד באלכסנדריה והם נישאו ב-1954. הנישואים נמשכו שנתיים בלבד במהלכן נולד בנם המשותף דודי אל-פאיד. חודשים ספורים לאחר לידתו של דודי נפרדה סמירה מבעלה וחזרה לסעודיה.<ref name="nora" />

לאחר מכן נישאה לדיפלומט הסעודי אנאס יאסין ועברה להתגורר איתו בהודו, שם נולדה ביתם המשותפת ג'ומאנה יאסין. גם נישואים אלה הסתיימו בגירושים, אך כיום בתה היא העורכת הראשית של מגזין אל שרקיה.

סמירה מתה מהתקף לב בשנת 1986 בגיל 51 בלבד.

==קישורים חיצוניים==

== הערות שוליים ==

קטגוריה:סופרות הידועות בשם עט
קטגוריה:נשים סעודיות
קטגוריה:סופרות סעודיות
קטגוריה:פמיניסטיות סעודיות
קטגוריה:סעודים שנולדו ב-1935
קטגוריה:נפטרות ב-1986
קטגוריה:נפטרים ב-1986
קטגוריה:סעודים שנפטרו במאה ה-20
אוון רו

אוון כריסטופר רו (באנגלית: Evan Christopher Roe נולד ב-9 בפברואר 2000) הוא שחקן קולנוע וטלוויזיה אמריקאי הידוע בעיקר בזכות תפקידו כג'ייסון מק'קורד בסדרת הדרמה הפוליטית מזכירת המדינה.

== ביוגרפיה ==
רו נולד בסיאטל. הוא למד לזמן קצר בבית הספר לאמנויות הבמה המקצועיות וסיים את לימודיו באוניברסיטת ניו יורק בשנת 2022.

== קריירה ==
רו הופיע לראשונה בבסדרות טלוויזיה כמו ג'סי של ערוץ דיסני וסאם וקאט בערוץ ניקלודיאון.

בשנת 2014 החל לשחק בתפקיד ראשי בסדרת הטלוויזיה מזכירת המדינה.
בשנת 2019, הוא הופיע בסרט הבכורה העלילתי של הבמאית טיירישה פו, "Selah And The Spades", ששוחררה לצפייה על ידי אולפני אמזון ב-2020.

בשנת 2022, רו לוהק לתפקיד במיני-סדרה של נטפליקס, גבר במלואו.

== פילמוגרפיה ==
=== קולנוע ===
{| class="wikitable"
!שנה
! סרט
!תפקיד
! הערות
|-
| 2016
|Time Toys
| ברייס
|
|-
| 2019
|Selah and the Spades
| שני טום
|
|}

=== טלוויזיה ===
{| class="wikitable"
!שנה
! סדרה
!תפקיד
! הערות
|-
| 2012
| ג'סי
| בילי
|
|-
| 2014
| סאם וקאט
| טריי
|
|-
| 2014
| סנט ג'ורג'
| ארצ'י
|
|-
| 2014–2019
| מזכירת המדינה
| ג'ייסון מקורד
<ref></ref>
| תפקיד ראשי; 114 פרקים
|-
| 2023
| גבר במלואו
| וולי קרוקר
|מיני-סדרה עתידית של נטפליקס
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2000
ואניה מילינקוביץ'-סאביץ'

ואניה מילינקוביץ'-סאביץ (בסרבית: Вања Милинковић-Савић; נולד ב-20 בפברואר 1997 באורנסה שבספרד) הוא כדורגלן סרבי יליד ספרד המשחק בעמדת השוער בקבוצת טורינו מהסרייה א' ובנבחרת סרביה.

== קריירת מועדונים ==
מילינקוביץ'-סאביץ' גדל במחלקות הנוער של גראצר א.ק. ו-וויבודינה נובי סאד. ב-5 באוגוסט 2014 חתם מילינקוביץ'-סאביץ' במנצ'סטר יונייטד מהפרמייר ליג, והושאל בחזרה לוויבודינה נובי סאד מליגת העל הסרבית. הוא ערך 17 הופעות ליגה במדי וויבודינה נובי סאד.

ב-26 בנובמבר 2015 חתם מילינקוביץ'-סאביץ' על חוזה לארבע עונות וחצי בלכיה גדנסק מליגת העל הפולנית. הוא ערך 29 הופעות ליגה במדי המועדון.

ב-1 ביולי 2017 חתם מילינקוביץ'-סאביץ' בטורינו מהסרייה א', ממנה הושאל לספאל מהסרייה א', לאסקולי מהסרייה ב' ולסטנדרד לייז' מליגת העל הבלגית.

== קריירה בינלאומית ==
ב-11 בנובמבר 2021 ערך מילינקוביץ'-סאביץ' את הופעת הבכורה שלו בנבחרת סרביה, בניצחון 4-0 על נבחרת קטר במשחק ידידות.

נכלל בסגל נבחרת סרביה לטורניר מונדיאל 2022.

נכלל בסגל נבחרת סרביה לטורניר יורו 2024.

== חיים אישיים ==
ואניה מילינקוביץ'-סאביץ' נולד באורנסה שבספרד למשפחה העוסקת בספורט. אביו, ניקולה מילינקוביץ', שיחק גם כן כדורגל, ואמו, מילאנה סאביץ', הייתה שחקנית כדורסל. ואניה הוא אחיו הקטן של סרגיי, המשחק בעמדת הקשר בקבוצת לאציו מהסרייה א', וכן יחד עמו בנבחרת סרביה.

== תארים ==
;נבחרת סרביה עד גיל 20
* גביע העולם עד גיל 20 (1): 2015

== קישורים חיצוניים ==

== הערות שוליים ==

קטגוריה:כדורגלנים סרבים
קטגוריה:שוערי כדורגל סרבים
קטגוריה:כדורגלני מנצ'סטר יונייטד
קטגוריה:כדורגלני וויבודינה נובי סאד
קטגוריה:כדורגלני לכיה גדנסק
קטגוריה:כדורגלני טורינו
קטגוריה:כדורגלני ספאל
קטגוריה:כדורגלני אסקולי
קטגוריה:כדורגלני סטנדרד לייז'
קטגוריה:כדורגלני נבחרת סרביה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:סרבים שנולדו ב-1997
ז'רום אנגום

ז'רום אנגום אמבקלי (בצרפתית: Jerome Ngom Mbekeli; נולד ב-30 בספטמבר 1998 ביאונדה שבקמרון) הוא כדורגלן קמרוני המשחק בעמדת קשר הכנף בקבוצת שריף טירספול מליגת העל המולדובנית ובנבחרת קמרון.

== קריירת מועדונים ==
אנגום החל את הקריירה המקצוענית שלו ב-APEJES אקדמי מליגת העל הקמרונית. בהמשך שיחק במ.פ.ק. וישקוב בצ'כיה, ובסוופ פארק ריינג'רס וסן דייגו לויאל מה-USL. ב-15 בינואר 2021 חזר ל-APEJES אקדמי מליגת העל הקמרונית.

ב-5 ביולי 2023 חתם בשריף טירספול מליגת העל המודלובנית.

== קריירה בינלאומית ==
ב-4 בספטמבר 2022 ערך אנגום את הופעת הבכורה שלו בנבחרת, בניצחון 0–2 על נבחרת גינאה המשוונית במסגרת מוקדמות אליפות האומות האפריקאיות .

נכלל בסגל נבחרת קמרון לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:יאונדה: כדורגלנים
קטגוריה:כדורגלני בוורן
קטגוריה:כדורגלני שריף טירספול
קטגוריה:כדורגלני נבחרת קמרון
קטגוריה:כדורגלני מונדיאל 2022
קטגוריה:ספורטאים זרים בצ'כיה
קטגוריה:ספורטאים זרים בארצות הברית
קטגוריה:ספורטאים קמרונים בבלגיה
קטגוריה:ספורטאים זרים במולדובה
קטגוריה:קמרונים שנולדו ב-1998
סמואל ז'ואה

סמואל איב אום ז'ואה (בצרפתית: Samuel Yves Oum Gwet; נולד ב-14 בדצמבר 1997 באיוס שבקמרון) הוא כדורגלן קמרוני המשחק בעמדת הקשר האחורי בקבוצת מכלן מליגת העל הבלגית ובנבחרת קמרון.

== קריירת מועדונים ==
ז'ואה החל את הקריירה המקצוענית שלו ב-APEJES אקדמי מליגת העל הקמרונית.

ב-31 באוגוסט 2017 חתם ז'ואה בריינדורף אלטאך מהבונדסליגה האוסטרית. הוא שיחק במועדון במשך ארבע עונות, בהן ערך 99 הופעות ליגה והבקיע חמישה שערים.

ב-23 ביוני 2021 חתם ז'ואה על חוזה לשלוש עונות במכלן מליגת העל הבלגית. ב-25 ביולי ערך את הופעת הבכורה שלו במועדון, בניצחון 3-2 על רויאל אנטוורפן במסגרת המחזור הראשון בליגה לעונת . בעונתו הראשונה במועדון ערך 31 הופעות ליגה.

== קריירה בינלאומית ==
ב-6 בינואר 2016 ערך ז'ואה את הופעת הבכורה שלו בנבחרת קמרון, בתיקו 1-1 נגד נבחרת רואנדה במשחק ידידות.

הוא היה חלק מסגל נבחרת קמרון לטורניר גביע אפריקה לאומות 2021 בשנת 2022, וערך חמש הופעות בטורניר.

נכלל בסגל נבחרת קמרון לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:כדורגלני ריינדורף אלטאך
קטגוריה:כדורגלני מכלן
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:קמרונים שנולדו ב-1997
יחסי מונטנגרו–פולין

יחסי מונטנגרו–פולין הם יחסי החוץ קיימים בין מונטנגרו לפולין.

== סקירה כללית ==
היחסים הדיפלומטיים בין שתי המדינות כוננו ב-14 באוגוסט 2006, לאחר שמונטנגרו קיבלה עצמאות מסרביה כתוצאה ממשאל העם לעצמאות ב-2006. בשנת 2007 נפתחה בפודגוריצה שגרירות הרפובליקה של פולין. מונטנגרו הקימה שגרירות בוורשה ב-2011.

מחזור הסחר ההדדי בשנת 2020 הסתכם בשווי 47.7 מיליון אירו. היצוא מפולין למונטנגרו הסתכם ב-33.6 מיליון אירו, והיבוא ב-14.1 מיליון אירו. ממונטנגרו לפולין יובאו: עפרות אבץ ותרכיזים (79.4%), עפרות אלומיניום ותרכיזים (9.5%), ציוד תאורה חשמלי (5%). מפולין למונטנגרו מיוצאים: יאכטות (19.5%), מוצרי היגיינה (4.6%), מזון מעובד (3.7%), משאיות (3.6%), רהיטים (3.4%). ההשקעות הפולניות המובילות הן מכרה עפרות האבץ והעופרת בפליה ומכרה הבוקסיט בניקשיץ'.

מאז שנת 2000, פולנים מבצעים פרויקט ארכאולוגי במונטנגרו באזור העיר המודרנית ריסאן, שבו חוקרים אנדרטאות יווניות, איליריות ורומיות. עבודות החפירה מבוצעות על ידי מרכז המחקר לעתיקות דרום-מזרח אירופה של אוניברסיטת ורשה.

כ-100 פולנים ואנשים ממוצא פולני מתגוררים במונטנגרו.

== נציגויות דיפלומטיות ==
* מונטנגרו מחזיקה בפולין שגרירות בוורשה.
* פולין מחזיקה במונטנגרו שגרירות בפודגוריצה.

== קישורים חיצוניים ==

== הערות שוליים ==
נדב נידם

נדב אביב נידם (נולד ב-11 באפריל 2001 במודיעין-מכבים-רעות שבישראל) הוא כדורגלן ישראלי המשחק בעמדת הקשר האחורי בקבוצת מכבי תל אביב מליגת העל.

== קריירת מועדונים ==
נידם גדל במחלקות הנוער של עירוני מודיעין ומכבי תל אביב. ב-7 באפריל 2019 ערך את הופעת הבכורה שלו בקבוצה הבוגרת של מכבי תל אביב, בניצחון 4-1 על מכבי נתניה במסגרת ליגת העל לעונת 2018/2019.

ב-6 באוגוסט 2020 הושאל נידם למשך עונה אחת לבית"ר תל אביב בת ים מהליגה הלאומית. הוא ערך 34 הופעות ליגה במדי המועדון, בהן הבקיע שער אחד.

ב-15 באוגוסט 2021 הושאל נידם למשך עונה אחת לעירוני קריית שמונה מליגת העל. הוא ערך 32 הופעות ליגה במדי המועדון, בהן הבקיע שער אחד.

ב-7 באוגוסט 2022 הושאל נידם למשך עונה אחת להפועל ירושלים מליגת העל.

ב-28 ביולי 2023 הושאל נידם לעונה שנייה בהפועל ירושלים.

== קריירה בינלאומית ==
נידם הוא חלק מסגל נבחרת ישראל הצעירה עד גיל 24.

== תארים ==
;מכבי תל אביב
* אליפות ישראל (2): 2018/2019, 2019/2020
* אלוף האלופים (2): 2020, 2024

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:מודיעין-מכבים-רעות: כדורגלנים
קטגוריה:כדורגלני מכבי תל אביב
קטגוריה:כדורגלני בית"ר תל אביב בת ים
קטגוריה:כדורגלני עירוני קריית שמונה
קטגוריה:כדורגלני הפועל ירושלים
קטגוריה:ישראלים שנולדו ב-2001
שרה צ'פמן

שרה צ'פמן (באנגלית: Sarah Chapman; 31 באוקטובר 1862 – 27 בנובמבר 1945) הייתה אחת ממנהיגות השביתה במפעל בריינט ומיי בשנת 1888. שביתה זו הייתה התנועה החלוצית הראשונה בעד שוויון מגדרי ושוויון בעבודה. מורשת שהפכה אחר כך לאחד מקווי היסוד של תנועת איחוד הפועלים והמסחר ב.

==חייה==
שרה צ'פמן נולדה ב-31 באוקטובר 1862, החמישית מתוך שבעה ילדים שנולדו לסמואל צ'פמן, משרת וטבח, ולשרה אן מקנזי. את חייה המוקדמים בילתה במייל אנד, את שארית חייה חיה באיסט אנד של לונדון. עד גיל 19, לצד אמה ואחותה הבכורה, שרה הועסקה במפעל הגפרורים בריינט ומיי. בזמן השביתה של שנת 1888, שרה צ'פמן הייתה בעלת משרה טובה באופן יחסי במפעל בריאנט ומיי והייתה חלק מבסיס כוח העבודה שלו.

בדצמבר 1891 נישאה שרה לצ'ארלס הנרי דירמן, יצרן ארונות. לבני הזוג נולדה ב-1892 ביתם הראשונה, שרה אלסי, ולאחר מכן נולדו להם עוד חמישה. מאוחר יותר עברה המשפחה לביתנאל גרין, שם נשארה שרה עד סוף חייה. צ'ארלס הנרי דירמן מת ב-1922.

שרה דירמן מתה בבית החולים ביתנאל גרין ב-27 בנובמבר 1945, בגיל 83, והותירה אחריה שלושה מששת ילדיה. יחד עם חמישה קשישים נוספים, נקברה שרה דרמן בקבר לא מסומן בבית העלמין מנור פארק.

==תפקידה בשביתת פועלות מפעל הגפרורים בריאנט ומיי, 1888==
ועדת השביתה של איגוד הפועלות עם שרה צ'פמן (שורה אחרונה, שנייה משמאל).
ביוני 1888, בפגישה של אגודת פביאן, הסכימו החברים להצעת חרם על מפעל הגפרורים בריאנט ומיי כתגובה לתנאי העסקה ירודים במפעל והתעללות בעובדות. החשבת והרפורמטורית אנני בזנט נפגשה מאוחר יותר עם פועלות מחוץ למפעל כדי ללמוד עוד, וב-23 ביוני פרסמה על כך מאמר ב-The Link הלונדוני, בשם: "עבדות לבנה בלונדון". למרות שבריאנט ומיי ניסו לכפות על עובדות לחתום על הצהרות הדוחות את הטענות, העובדות סירבו. ב-5 ביולי 1888, כ-1,400 נערות ונשים פתחו בשביתה. למחרת, 200 נשים צעדו לרחוב בוברי, וביקשו את תמיכתה של אנני בזנט. צ'פמן הייתה אחת משלוש נשים שנפגשו עם בזנט, והבטיחו את עזרתה בהקמת ועדת שביתה. מרי נאולס, מרי קאמינגס, שרה צ'פמן, אליס פרנסיס, קייט סלייטר, מרי דריסקול, ג'יין ווקלינג ואלייזה מרטין היו החברות הראשונות בוועדה זו. הנשים קיימו פגישות פומביות, זכו לסיקור עיתונאי אוהד והצליחו לגייס את תמיכתם של חברי פרלמנט שונים. הן גם קיבלו עזרה ממספר מועצות מסחר ובעקבות פגישה עם הנהלת בריאנט ומיי - קיבלו הסכמה לרשימת הדרישות שלהם.

הנשים הקימו לאחר מכן איגוד (איגוד פועלות), והפגישה הראשונה שלו התקיימה באולם הישיבות סטפני ב-27 ביולי. 12 נשים נבחרו לוועדה, כולל צ'פמן. זה היה האיגוד הנשי הגדול ביותר במדינה. צ'פמן נבחרה כנציגה הראשונה של האיגוד בקונגרס איגודי הסחר (TUC), והייתה בין אלה שהשתתפו בקונגרס איגודי הסחר הבינלאומי בלונדון ב-1888.

==בתרבות הפופולרית==
צ'פמן מופיעה כדמות בסרט של נטפליקס משנת 2022, "אנולה הולמס 2", בגילומה של השחקנית האנה דוד. הסרט מציג תיאור בדיוני על מקורותיה של שביתת הפועלות.

==הערות שוליים==

קטגוריה:לונדון: אישים
קטגוריה:פעילים בארגוני עובדים
קטגוריה:בריטים שנולדו ב-1862
קטגוריה:נפטרות ב-1945
יחסי אזרבייג'ן–פינלנד

יחסי אזרבייג'ן–פינלנד הם היחסים הדו-צדדיים בין אזרבייג'ן לפינלנד.

== היסטוריה ==
בתקופת הרפובליקה הדמוקרטית של אזרבייג'ן, הנציגות של פינלנד הייתה ממוקמת בבאקו, ובראש הנציגות עמד הקונסול וגליוס<ref>[http://axc.preslib.az/az_a8.html Xarici dövlətlərin Bakıda yerləşən nümayəndəlikləri] . axc.preslib.az </ref>.

== יחסים דיפלומטיים ==
היחסים הדיפלומטיים בין שתי המדינות כוננו ב-24 במרץ 1992<ref>[http://www.mfa.gov.az/?language=az&options=content&id=546 Azərbaycan Respublikası ilə diplomatik əlaqələr qurmuş dövlətlərin siyahısı] . mfa.gov.az </ref>.

פינלנד חברה בקבוצת מינסק של OSCE, אשר נוצרה כדי לפתור את הסכסוך הארמני–אזרבייג'ני על נגורנו קרבאך באמצעות משא ומתן שלום המבוסס על עקרונות OSCE<ref name="lib.aliyevheritage.org">[http://lib.aliyevheritage.org/az/5874742.html ATƏT-in Minsk qrupunun həmsədrləri ilə görüşlərə dair ümumi tarixi arayış] . lib.aliyevheritage.org, 31.01.2009 </ref>. גם כאשר נוסד מוסד היו"ר המשותף של תהליך מינסק, בראשו עמדה תחילה פינלנד יחד עם רוסיה<ref name="lib.aliyevheritage.org" />.

== יחסים בין פרלמנטריים ==
קבוצת עבודה על יחסים בין-פרלמנטריים של אזרבייג'ן–פינלנד פועלת במילי מג'ליס של אזרבייג'ן. קבוצת עבודה זו הוקמה ב-5 בדצמבר 2000, והראשון שעמד בראשותה היה Vagif Vakilov. ראש הקבוצה הנוכחית הוא Razi Nurullayev<ref></ref>.

== נציגויות דיפלומטיות ==
* אזרבייג'ן מיוצגת בפינלנד באמצעות שגרירותה בסטוקהולם, שוודיה.
* פינלנד מחזיקה באזרבייג'ן קונסוליית כבוד בבאקו.

== קישורים חיצוניים ==

== הערות שוליים ==
אדוארדו רידל

אדוארדו קוריה רידל (בפורטוגזית: Eduardo Riedel; נולד ב-5 ביולי 1969) הוא המושל הנוכחי של מאטו גרוסו דו סול.

בשנת 1995 הוא קיבל לידיו את ניהול הנכס הכפרי של המשפחה ב-Maracaju, וצבר ניסיון בניהול. מאז לקח על עצמו תפקידים הקשורים לניהול.<ref name="auto"></ref>

בשנת 2015, רידל התפטר מתפקיד נשיא מנהל פמאסול (2012–2014), תוך שהוא מקבל את ראש מזכירות המדינה לממשל וניהול אסטרטגי של מאטו גרוסו דו סול, בממשלת ריינאלדו אזמבוג'ה, תפקיד בו הוא נשאר עד 2021.<ref></ref>

במהלך מגפת הקורונה ממשלת מאטו גרוסו דו סול, בתמיכת ארגון הבריאות הפאן-אמריקאי, יצרה את תוכנית הבריאות והבטיחות בכלכלה, שמטרתה לספק מידע ומדדים לחברה. כמו פיתוח פעולות יעילות יותר לטיפול בהשפעות הקורונה במדינה.

== חיים אישיים ==
ב-1994 התחתן עם מוניקה מוראיס, איתה יש לו שני ילדים.

== קישורים חיצוניים ==

* 

== הערות שוליים ==

קטגוריה:פוליטיקאים ברזילאים
קטגוריה:אנשי עסקים ברזילאים
קטגוריה:ברזילאים שנולדו ב-1969
רינגולי

"רינגולי" הוא סינגל שהוקלט על ידי הצמד מוזיקלי הישראלי אילן ואילנית. את השיר הוציאה לאור בשנת 1971 חברת התקליטים "התקליט חיפה", והוא נכלל כרצועה הראשונה באלבומם החמישי של הצמד, שוב אתכם.

== על השיר ==
"רינגולי" נכתב על ידי שייקה פייקוב, והולחן על ידי בעז שרעבי, שהוציא באותה השנה גרסת כיסוי משלו לשיר. ב-21 ביוני 1971 נכנס לראשונה למצעד הפזמונים השבועי של קול ישראל במקום ה-11. ב-5 ביולי עלה למקום השלישי – המיקום הגבוה ביותר אליו הגיע. ב-16 באוגוסט, לאחר שמונה שבועות צעידה רצופה, יצא מהדירוג השבועי. במצעד השנתי של התחנה הופיע כשיר ה-24. בנוסף, הגיע למקום החמישי בשיאו במצעד הסינגלים של גלי צה"ל.

== מיקומי שיא ==

== הערות שוליים ==

קטגוריה:שירי 1971
קטגוריה:סינגלים מ-1971
קטגוריה:שירי אילן ואילנית
קטגוריה:שירים בעברית
קטגוריה:שירים שנכתבו על ידי שייקה פייקוב
קטגוריה:שירים שהולחנו על ידי בעז שרעבי
ושוב אתכם

ושוב אתכם הוא סינגל שהוקלט על ידי הצמד מוזיקלי הישראלי אילן ואילנית. את השיר הוציאה לאור בשנת 1971 חברת התקליטים "התקליט חיפה", והוא נכלל כרצועה השביעית באלבומם החמישי של הצמד, שוב אתכם.

== על השיר ==
"ושוב אתכם" נכתב על ידי דודו ברק, והולחן על ידי נורית הירש, שעבדה רבות עם הצמד אילן (שלמה צח) ואילנית במרוצת השנים. ב-26 ביולי 1971 נכנס לראשונה למצעד הפזמונים השבועי של קול ישראל במקום התשיעי. ב-27 בספטמבר עלה למקום הראשון – שם שהה שבועיים רצופים. ב-25 באוקטובר, לאחר שנים־עשר שבועות צעידה רצופה, יצא מהדירוג השבועי. בנוסף, הגיע למקום הרביעי בשיאו במצעד הסינגלים של גלי צה"ל.

== מיקומי שיא ==

== הערות שוליים ==

קטגוריה:שירי 1971
קטגוריה:סינגלים מ-1971
קטגוריה:שירי אילן ואילנית
קטגוריה:שירים בעברית
קטגוריה:שירים שנכתבו על ידי דודו ברק
קטגוריה:שירים שהולחנו על ידי נורית הירש
קטגוריה:ריקודי עם בישראל: שירים
קטגוריה:סינגלים שהגיעו למקום הראשון בישראל
אלכסנדר אוראהא

אלכסנדר אוראהא (בערבית: اليكساندر اوراها, בתעתיק מדויק: אליכסאנדר אוראהא; נולד ב-17 בינואר 2003 בלונדון שבאנגליה) הוא כדורגלן עיראקי יליד אנגליה המשחק בעמדת הקשר האחורי במחלקת הנוער של קווינס פארק ריינג'רס מהפוטבול ליג צ'מפיונשיפ ובנבחרת עיראק.

== קריירת מועדונים ==
אוראהא משחק במחלקת הנוער של קווינס פארק ריינג'רס החל משנת 2014.

== קריירה בינלאומית ==
אוראהא היה חלק מסגל נבחרת עיראק עד גיל 23 בטורניר גביע אסיה עד גיל 23, ושיחק בכל משחקי נבחרתו.

ב-12 בנובמבר 2022 ערך את הופעת הבכורה שלו בנבחרת עיראק, בתיקו 0-0 נגד נבחרת אקוודור במשחק ידידות.

==קישורים חיצוניים==

קטגוריה:כדורגלנים אנגלים
קטגוריה:כדורגלנים עיראקים
קטגוריה:קשרי כדורגל אנגלים
קטגוריה:קשרי כדורגל עיראקים
קטגוריה:לונדון: כדורגלנים
קטגוריה:כדורגלני נבחרת עיראק
קטגוריה:אישים ממוצא אשורי
קטגוריה:אנגלים שנולדו ב-2003
קטגוריה:ילידי 2003
Bang Bang (שיר של אילן ואילנית)

Bang Bang (בעברית: באנג באנג) הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1971 חברת התקליטים "התקליט חיפה", כסינגל שלא מתוך אלבום.

== על השיר ==
"Bang Bang" נכתב והולחן על ידי רלף זיגל. הוא יצא לאור כתקליטון דו־צדדי, כשהבי-סייד שלו היה "רינגולי", הרצועה הראשונה מתוך האלבום שוב אתכם. הוא הגיע לראש פסגת מצעד הפזמונים הלועזי של רשת ג' – הפעם הראשונה ששיר של הצמד עושה זאת לאחר "Sweet Malaika" – שם שהה שבועיים רצופים. במצעד השנתי של אותה תחנה דורג במקום ה-16.

== מיקומי שיא ==

== הערות שוליים ==

קטגוריה:שירי 1971
קטגוריה:סינגלים מ-1971
קטגוריה:שירי אילן ואילנית
קטגוריה:שירים באנגלית
קטגוריה:סינגלים שהגיעו למקום הראשון בישראל
ג'וזף אלן

ג'וזף אלן (באנגלית: Joseph Percival "Joe" Allen; נולד ב-27 ביוני 1937) היה פיזיקאי ואסטרונאוט אמריקני אשר לקח חלק בתוכניות חלל וטס לחלל פעמיים.

==ביוגרפיה==
ג'וזף אלן נולד בעיירה קרופורדסוויל שבאינדיאנה וגדל בעירו. בשנת 1959 הוא סיים לימודי תואר באוניברסיטה. בהמשך הוא סיים תואר שני (1961) ותואר שלישי (1965) באוניברסיטת ייל.

לאחר סיום הלימודים הוא עבד בתחום מחקר גרעיני באוניברסיטת וושינגטון, אוניברסיטת ייל ובמעבדה לאומית ברוקהייבן.

==שירות בנאס"א==
בשנת 1969 אלן התקבל ליחידת האסטרונאוטים של נאס"א. בהיותו בנאס"א אלן תחילה עבד אמוני טיסה ובהמשך היה בצוות תמיכה של אפולו 15. בשנים 1975–1978 הוא עבד בתפקיד ניהולי בנאס"א ובשנת 1978 נקלט במרכז החלל ג'ונסון כמדען.

אלן היה חלק של צוות במשימה STS-5 שהמריאה בשנת 1982 כאשר על סיפונה ואנס בראנד, רוברט אוברמייר, ג'וזף אלן וויליאם לנויר. זו הייתה הפעם הראשונה שלחלל נשלח צוות של 4 אנשים. בשנת 1985 אלן היה חבר בצוות טיסה של מעבורת במשימה STS-51-A. במהלך טיסה זו הוא ביצע פעילות חוץ רכבית במהלכה ביחד עם דייל גרדנר החזיר למעבורת לוויינים שלא תפקדו.

הוא עזב את נאס"א וחיל הנחתים בשנת 1986.

==לאחר פרישה מנאס"א==
לאחר פרישה מנאס"א אלן מונה למנכ"ל של Space Industries Incorporated. בהמשך הוא היה יושב ראש של Veridian שעסקה בתחום תעשיית החלל. הוא פרש בשנת 2004.

בשנת 1985 אלן פרסם את ספרו Entering Space: An Astronaut's Odyssey
==קישורים חיצוניים==

* [https://www.nasa.gov/sites/default/files/atoms/files/allen_joseph_p.pdf ביוגרפיה]
* [http://www.spacefacts.de/bios/astronauts/english/allen_joseph.htm ביוגרפיה]

קטגוריה:פיזיקאים אמריקאים
קטגוריה:אסטרונאוטים אמריקאים
קטגוריה:בעלי תואר דוקטור מאוניברסיטת ייל
קטגוריה:בוגרי אוניברסיטת דפאו
קטגוריה:אמריקאים שנולדו ב-1937
ארכיון התיאטרון ע"ש יהודה גבאי

"ארכיון התיאטרון ע"ש יהודה גבאי" הוא ארכיון בנושא תיאטרון ישראלי ויהודי הנמצא כיום בספריית בית אריאלה בתל אביב-יפו.

==היסטוריה==
ראשית הארכיון באוסף האפמרה של שחקן האהל יהודה גבאי, שהחל לאסוף בנעוריו כרזות, תוכניות וחפצים נוספים הקשורים לתיאטרון. עם עלייתו לארץ-ישראל, בשנת 1921, הביא עמו גבאי את האוסף ובמשך עשרות שנים פיתח והרחיב אותו. בשנת 1973, לאחר דיונים רבים, הודיעה עיריית תל אביב על קידום הקמת המוזיאון ומינוי יהודה גבאי למנהל המוזיאון. בשנת 1974 נקבע שהמוזיאון ימוקם בדירה בת חמישה חדרים ברחוב מלצ"ט 3 בתל אביב-יפו שבה התגוררה קודם לכן מניה ביאליק ובאוקטובר 1974 הוחל בהכנת הדירה לייעודה. 

ב-20 באוקטובר 1976 נפתח האוסף כמוזיאון. בשנת 1977 הועבר המוזיאון לאחריות מוזיאון הארץ. בינואר 1977 החליטה העירייה להעביר את המוזיאון לבית העיר תל אביב-יפו, אך המעבר לא יצא אל הפועל. בשנת 1987 עלה הרעיון להעביר את המוזיאון למרכז סוזן דלל, אך גם רעיון זה לא יצא אל הפועל.

בשנת 2004 הועבר האוסף לבית אריאלה.

==קישורים חיצוניים==

* [https://www.tel-aviv.gov.il/Visitors/ArtCulture/Pages/Browsing.aspx ספריית שער ציון - בית אריאלה: מדורי עיון]
* 
* 
* 
* 
* 

==הערות שוליים==

*
קטגוריה:תיאטרון בישראל
קטגוריה:ישראל: ארכיונים
הפיגוע באיסטנבול (2022)

הפיגוע באיסטנבול התרחש ב-13 בנובמבר 2022 באיסטנבול שבטורקיה, כאשר מחבלת הפעילה מטען נפץ בשדרות איסתיקלאל שבחלקה הצפון-מערבי של העיר. בפיגוע נהרגו שישה בני אדם, ונפצעו לפחות 81.

על אף שהרשויות בטורקיה הודיעו כי בדלנים כורדים אחראים למתקפה, ובכך האשימו בעקיפין את ארגון ה-PKK, אף ארגון לא לקח אחריות על כך.<ref name=":5"></ref> עם זאת, ה-PKK, כמו גם הכוחות הדמוקרטיים הסורים (SDF, המחתרת הכורדית בסוריה) הכחישו כל קשר לפיגוע.<ref></ref> הארגונים הכורדים אף טענו כי הם חושדים בכך שטורקיה השתמשה במתקפה כתירוץ לפלישה לצפון סוריה, לאחר מספר חודשים בהם איים בפלישה כזו נשיא טורקיה, ארדואן.<ref></ref> ב-20 בנובמבר 2022, פתחה טורקיה פתחה במבצע ציפורני החרב כנגד הכורדים בעיראק ובסוריה.<ref name=":20"></ref>

== הפיגוע ==
סמוך לשעה 16:20 (שעון טורקיה) התפוצץ מטען חבלה באזור הומה אדם בשדרות איסתיקלאל שבאיסטנבול, טורקיה. בפיגוע נהרגו שישה בני אדם ונפצעו לפחות 81.

בטורקיה הוטל צו איסור פרסום לגבי פרטי הפיגוע.

== לאחר הפיגוע ==
שורת מדינות הוציאו הודעות תנחומים לאחר הפיגוע.

המחבלת נעצרה בביתה יום לאחר הפיגוע.

שר הפנים הטורקי, סולימאן סוילו, אמר מצדו כי מפלגת הפועלים של כורדיסטן (PKK) ויחידות ההגנה של העם הכורדי (YPG) הפעילות בצפון סוריה אחראיות לפיגוע. "אנו מאמינים שהפקודה לתקיפה הגיעה מכובאני", הוא אמר.

בהמשך טורקיה פתחה במבצע ציפורני החרב במעוזי הכורדים בצפון סוריה ובצפון עיראק.

==קישורים חיצוניים==

* 

==הערות שוליים==

איסטנבול
קטגוריה:איסטנבול: פיגועי טרור
אדולף שיפר

אדולף שיפר (בהונגרית: Schiffer Adolf; אפאטין, 14 באוגוסט 1873 – בודפשט, 13 במאי 1950)<ref>[https://familysearch.org/pal:/MM9.3.1/TH-266-12872-78309-50 Halálesete bejegyezve a Bp. VI. ker. állami halotti akv. 583/1950. folyószáma alatt.]</ref> היה אמן צ'לו ומלחין יהודי-הונגרי ממוצא צ'כי.<ref>Ognjen Kraus (1998, p. 244)</ref> אחיו של הצייר ארתור שיפר. שיפר התבלט בין מורי הצ'לו באקדמיה למוזיקה ע"ש פרנץ ליסט לאורך כשלושה עשורים.

== ביוגרפיה ==
אדולף שיפר נולד במשפחה יהודית כבנם של שמואל שיפר ושל תרזיה פישר. בתחילת דרכו עבד כמנהל חשבונות, תוך כדי לימוד נגינה בצ'לו.<ref></ref> הוא הצליח להגיע לרמה מספקת להירשם ולהתקבל לאקדמיה למוזיקה ע"ש פרנץ ליסט, שם לימד אותו המלחין, הצ'לן והמורה המצוין דויד פופר, שלימים לקח אותו תחת חסותו.<ref>[http://newsinfo.iu.edu/web/page/normal/12923.html Indiana University News Release]</ref> שיפר שימש כעוזרו של פופר,<ref></ref> ולאחר פרישתו של זה קיבל לידיו את משרת תפקידו של כמורה לצ'לו באקדמיה, בה החזיק עד פרישתו שלו ב-1939. תלמידו הידוע ביותר היה יאנוש סטארקר, שהיה גם האחרון, אבל סטארקר לקח ממנו שיעורים פרטיים גם לאחר ששיפר פרש.<ref name="Star">Starker: The world of music according to Starker</ref> פאל אברהם, מלחין האופרטות והמוזיקה לסרטים, ורה דנש, גאבור רייטה, מתיאש שייבר ולאסלו וארגה כולם היו תלמידיו של שיפר וכולם היו יהודים, שעל פי רוב היגרו לאחר מכן מהונגריה.

בכותבו על שיטות ההוראה של שיפר, סטארקר ציין כי "הוא לא השתמש בשיטה. הוא סיפק חומר, תיקן שגיאות מוזיקליות, השמיע קטעים כדי להבהיר את הצעותיו, ותיקן תנועות לא טבעיות ולא רצויות שלא התאימו למוזיקה".

ב-24 במרץ 1920, בבודפשט, נשא לאישה את ארז'בט פהר, שהייתה צעירה ממנו בשמונה שנים, בתם של דניאל פהר ושל רוזה מאניוקי.<ref>[https://familysearch.org/pal:/MM9.3.1/TH-266-11590-175963-75 A házasságkötés bejegyezve a Bp. V. ker. állami házassági akv. 178./1920. folyószáma alatt.]</ref>

שיפר היה המייסד של רביעיית המיתרים קמן-שיפר. הוא השתמש בקשת טאבס שנחשב ל"טורט האנגלי" . הקשת עברה אחריו ליאנוש סטארקר, ושמו של שיפר חרוט על ראש הכסף של טורט.

== עבודתו העיקרית ==
* המתודולוגיה של הנגינה בצ'לו (דברי הקדמה יאנוש סטארקר, עורך אקוש פאסטור; הוצאת אתניאום 2000, בודפשט, 2001)<ref>[http://nektar.oszk.hu/peldinfo_spring/peldinfo.htm?id=806964&language=hu&view=1 OSZK]</ref>

== ראו גם ==
* מי זה מי? מילון בני זמננו. בודפשט, 1937, Beta Literary Co.
* ספר המוזיקה ההונגרית. עורך אימרה מולנאר. בודפשט, 1936, אדן הוואש.

== לקריאה נוספת ==
* [http://resolver.pim.hu/auth/PIM69524 אדולף שיפר]. המוזיאון הספרותי פטפי
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0779.html גישה מקוונת]
* לקסיקון מוזיקלי ברוקהאוז-רימן. אד. דאלהאוס, קארל ואגנברכט, הנס היינריך. המהדורה ההונגרית. אנטל בורונקאי. בודפשט, הוצאת מוזיקה, 1985-1983.

== קישורים חיצוניים ==

* [https://playback.fm/person/adolf-schiffer אדולף שיפר ב-playback.fm]
* [https://www.antikvarium.hu/szerzo/schiffer-adolf-368435 ספרו שיצא שוב בשנת 2001]
* [https://intezet.nori.gov.hu/nemzeti-sirkert/schiffer_adolf/ המכון למורשת לאומית - אדולף שיפר]

== הערות שוליים ==

קטגוריה:יהודים הונגרים
קטגוריה:מורים למוזיקה בהונגריה
קטגוריה:צ'לנים יהודים
קטגוריה:בוגרי האקדמיה למוזיקה ע"ש פרנץ ליסט
קטגוריה:ניצולי השואה
קטגוריה:ילידי 1873
קטגוריה:הונגרים שנפטרו ב-1950
נגרר

נגרר סגור מטיפוס "full trailer"

מודיעין]]

נגרר (מכונה גם "עגלה") הוא רכב ללא מנוע הנגרר על ידי רכב ממונע. משמש לרוב לשינוע משאות, אך גם להסעת אנשים ובעלי חיים, וכן כמבנה נייד לשימושים שונים.

== מבנה ==
המבנה הבסיסי של נגרר כולל משטח (פלטפורמה) נישא על גלגלים, עם אמצעי המאפשר חיבור וניתוק מהרכב הגורר. קיימים נגררים עם זוג גלגלים על סרן יחיד או יותר - מספר זוגות הגלגלים מכתיב את המשקל הניתן לנשיאה על ידי הנגרר. נגרר שלא כולל סרן גלגלים קדמי אלא תלוי בזה של הרכב הגורר נקרא "סמי-טריילר" ואילו נגרר הכולל גם סרן קדמי נקרא "פול-טריילר".

=== חיבור לרכב ===
נגררים קטנים המיועדים לחיבור לרכב פרטי בעיקר מתחברים לוו גרירה קיים על הרכב. נגררים גדולים מחוברים למשאיות באמצעות צלחת ריתום.

=== מגבה ===
בנגררים רבים קיים מגבה מכני בחלקו הקדמי של הנגרר. תפקיד המגבה הוא להרים את הנגרר לגובה המאפשר חיבור או ניתוק הנגרר לרכב הגורר וממנו. המגבה משמש גם לאיזון אופקי של הנגרר במהלך אחסון.

== סוגים נפוצים ==
חלק מהנגררים מיועדים לשימוש אישי (או לעסקים קטנים) עם כמעט כל רכב ממונע בעל וו גרירה, וחלק מהנגררים מחוברים דרך קבע למשאיות גדולות הנקראות משאיות סמי-טריילר לשינוע מטענים. בין הנגררים הנפוצים:

* נגרר רב-תכליתי שטוח להעמסת מכולה
* נגרר סגור
* מכל לנוזלים או גזים
* נגרר להסעת אנשים (טיולית)
* נגרר להובלת כלי רכב בגדלים שונים, מאופנוע ים ועד לציוד מכני הנדסי כבד. נגררים אלו מותאמים בצורתם למשא אותו הם משנעים.
* נגרר לסוסים.
* קרון מגורים (מעונוע, "קרוואן")
* מכל מים נגרר ("עוקב")
* שימוש צבאי לשינוע מערכות נשק ולחימה כתותחים, קרונות מכ"ם וכדומה.

== ראו גם ==

* עגלה
* רכבת כבישים

== קישורים חיצוניים ==

קטגוריה:שינוע
קטגוריה:לוגיסטיקה צבאית
קטגוריה:עגלות
קרנפים (על-משפחה)

קרנפּים (שם מדעי: Rhinocerotoidea) היא על-משפחה של מפריטי פרסה הקרובים לקרנפיים, הקבוצה היחידה ששרדה ממנה כיום, אשר תוארה בידי החוקר ג'ון אדוארד גריי ב-1821.

על-משפחה זו החלה להתפתח מהפלאוקן המאוחר שלפני 56 מיליון שנה מזמננו ועד לימינו, אם כי כיום כל חמשת מיני הקרנפים מצויים בסכנת הכחדה. הם בעלי מבנה גוף חזק וכבד וחוטם מעוגל שלעיתים נושא (אצל הקרנפים האמיתיים) קרניים המשמשות הן להגנה והן ללחימה ביריבים. הקרנפים התפתחו כחיות יער אוכלי עלים אך המינים המאוחרים יותר התפתחו לאכילת עשבים בערבות פתוחות. המשפחה הנכחדת אמינודונטיים הסתגלה לחיים במים בדומה להיפופוטם.

בני הקבוצה כוללים גם את הפרצרתריום, הנחשב ליונק היבשתי הגדול מעולם, שעלה על משקל של 20 טונות והגיע לגובה 7.5 מטרים, שונה מאוד מהקרנפים החיים.

==מיון==
*סוג ללא מקור: Indolophus - נכחד
*סוג ללא מקור: Breviodon - נכחד
*סוג ללא מקור: Fouchia - נכחד
*סוג ללא מקור: Minchenoletes - נכחד
*סוג ללא מקור: Triplopus - נכחד
*סוג ללא מקור: Yimengia - נכחד
*סוג ללא מקור: היראצ'יוס (Hyrachyus) - נכחד
*סוג ללא מקור: Uintaceras - נכחד
*סוג ללא מקור: Teletaceras - נכחד
*סוג ללא מקור: Selenaletes - נכחד
*משפחה הירקודונתיים (Hyracodontidae) - נכחדה
**תת-משפחה Hyrachyinae
**תת-משפחה פרצרתרמיים (Paraceratheriidae)
**תת-משפחה Hyracodontinae
**תת-משפחה Triplopodinae
**תת-משפחה אגיסוגונטיים (Eggysodontidae)
*משפחה אמינודונטיים (Amynodontidae) - נכחדה
*משפחה קרנפיים (Rhinocerotidae)
**תת-משפחה Rhinocerotinae
**תת-משפחה Elasmotheriinae - נכחדה

==קישורים חיצוניים==

קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי
*
בית הכנסת החייל (סבסטופול)

בית הכנסת החייל בסבסטופול הוא בית כנסת שנבנה על ידי חיילי ניקולאי, ותיקי מלחמת קרים. זהו בית הכנסת הראשון שנבנה בסבסטופול לאחר מלחמת קרים.<ref></ref>

== היסטוריה ==
קהילת יהודי סבסטופול חדלה להתקיים עם גירושם הסופי של היהודים מהעיר בשנת 1834 מתוקף הצו שהוציא הצאר ניקולאי הראשון. היא הוקמה מחדש בסיום מלחמת קרים עם הגעתם לעיר של "חיילי ניקולאי".<ref></ref>

מלחמת קרים התנהלה בין השנים 1853–1856 בין האימפריה הרוסית מצד אחד, לבין האימפריה העות'מאנית, האימפריה הבריטית, האימפריה הצרפתית וממלכת סרדיניה מצד שני. המערכה העיקרים במלחמה זאת התרכזה במצור על סבסטופול, בסיס הבית של הצי הרוסי בים השחור, ובדרכים שהובילו לעיר. המצור על העיר ערך 11 חודשים והסתיים בנפילת העיר. בין הכוחות הרוסיים שהשתתפו בהגנת העיר היו גדודים של חיילים יהודים שכונו "חיילי ניקולאי" או "קנטוניסטים". בתום המלחמה, החיילים המשוחררים הורשו להתיישב בעיר וכך נוצרה בה שוב קהילה יהודית.

בסבסטופול הוקם בית קברות צבאי עבור 500 החיילים היהודים מצבא הצאר שנהרגו במצור על סבסטופול. תחילה היה זה בית קברות עצמאי, אך מאוחר יותר אוחד עם בית הקברות היהודי הגדול.<ref></ref>

בשנת 1864, הקהילה היהודית הקימה אנדרטה לזכרם של הנופלים בקרב ועליה הכיתוב "לזכרם של החיילים היהודים שמתו למען ארצם בהגנה על העיר סבסטופול במהלך מלחמת 1854 – 1855".<ref></ref>

התאריך המדויק בו הוקם בית הכנסת החייל אינו ידוע, אך משערים שהוא נבנה בין השנים 1865 – 1873.

בשנות השמונים של המאה ה-19 מנתה הקהילה היהודית בסבסטופול 2,000 איש, לכן בשנת 1884 נבנה בעיר בית כנסת נוסף, גדול יותר, שכונה בית הכנסת הכוראלי (בית כנסת שבו יש מקהלה), שיכול היה להכיל 600 מתפללים. זה היה בניין אבן דו קומתי, עם שני מרתפים, ובו מים זורמים ותאורה חשמלית.

ב-3 בינואר 1910 נחנך במקום בו עמד בית הכנסת הישן של חיילי ניקולאי, בית כנסת חדש שיכול היה להכיל 200 מתפללים. גודלו החיצוני של הבניין היה 309.58 מ"ר. בשנת 1933, לאחר שהקהילה לא יכלה לעמוד בעלויות האחזקה של שני בתי הכנסת, הוחלט להעביר את בית הכנסת הכוראלי לרשות המדינה.

ידוע שבשנת 1938 בית הכנסת החייל היה עדיין פעיל ורשום כרכוש הקהילה. הוא נהרס במהלך מלחמת העולם השנייה בתחילת שנות הארבעים של המאה ה-20.

== ראו גם ==
* סבסטופול יהודי העיר

== הערות שוליים ==

שמאל
מצבה בבית הקברות הישן של הקנטוניסטים בפטרוזבודסק
*
קטגוריה:רוסיה: בתי כנסת
קטגוריה:יהדות רוסיה
קטגוריה:האימפריה הרוסית
קטגוריה:סבסטופול
מבפנים (סדרת טלוויזיה, 2022)

מבפנים (באנגלית: Inside Man) היא סדרת מתח-דרמטית, שפותחה על ידי סטיבן מופאט. הסדרה בת ארבעת הפרקים עלתה לראשונה ב-26 בספטמבר 2022, ושודרה בערוץ הבריטי BBC One. הסדרה הוקרנה לראשונה בארצות הברית בשירות הזרמת המדיה, נטפליקס ב-31 באוקטובר 2022.<ref></ref>

==עלילה==
גריף (סטנלי טוצ'י) הוא פרופסור לקרימינולוגיה, נדון למוות על רצח אשתו בבית כלא שמור בארצות הברית. בת' דבנפורט, עיתונאית חוקרת (לידיה וסט) מוטרדת על ידי חוליגן ברכבת. לעזרתה נחלצת ג'אניס פייר (דולי וולס), מורה פרטית למתמטיקה שמעבירה שיעורים פרטיים גם לבנו של הכומר המקומי הארי ווטלינג (דייוויד טננט). כדי למצוא את ג'אניס נעזרת דוונפורט בגריף.

== שחקנים ודמויות ==
* דייוויד טננט – הארי ווטלינג, כומר אנגלי
* סטנלי טוצ'י – ג'פרסון גרייף פרופסור לקרימנולוגיה לשעבר הנדון למוות על רצח אשתו
* דולי וולס – ג'אניס פייף – מורה למתמטיקה המגלה סוד נוראי
* לידיה וסט – בת' דוונפורט – עיתונאית חוקרת
* לינדזי מרשל – מרי ווטלינג אשתו של הארי
* דילן בייקר – שומר בכלא
* אטקינס אסטימונד – נדון למוות המשמש כעוזרו של גרייף
* לואי אוליבר – בן ווטלינג בנו המתבגר של הארי
* אקה צ'וקו – שומר בכלא
* קייט דיקי – מורג, מכרה של ג'פרסון מאנגלייה
* מארק קווטרלי – אדגר עוזרו הבעייתי של הארי
* טילי ווסבור – הילדה אמו של אדגר
* בו גולדינג – די.סי קלייד

== הפקה ==
הצילומים התקיימו בכנסיית סנט אנדרו בפרנהאם, תחנות הרכבת גודאלמינג וברוד סטריט בוקינגהאם ומרכז המבקרים בצי.<ref></ref>

==קישורים חיצוניים==

== הערות שוליים ==

קטגוריה:BBC: תוכניות וסדרות
קטגוריה:נטפליקס: תוכניות וסדרות
קטגוריה:תוכניות טלוויזיה באנגלית
קטגוריה:סדרות טלוויזיה בריטיות
קטגוריה:סדרות טלוויזיה בריטיות שעלו לשידור בשנות ה-2020
קופידון (שיר)

"קופידון" הוא שיר שהוקלט על ידי הזמרת הישראלית אגם בוחבוט. השיר יצא לאור בתור סינגל ב-12 בספטמבר 2022 על ידי חברת התקליטים Y.V פרודקשנס. הוא נכתב על ידי Triangle, בר אלמליח דונצוב, ים רפאלי והופק על ידי Triangle ורותם ג'ראד.

== רקע ==
במהלך צילומי הוידאו קליפ, בריאיון לאתר החדשות פרוגי אמרה אגם:

== השיר ==
נכתב על ידי Triangle, בר אלמליח דונצוב, ים רפאלי והופק על ידי Triangle ורותם ג'ראד. אגם שרה את השיר בליווי צלילי גיטרה של נועם בן עומרי ובס של עמית מרדכי, עידו נצר ונועם בן עומרי. המיקס נוצר על ידי עידו נצר עמית מרדכי, ובנוסף לאגם, השתתפו בשירת הרקע גם נועם זלטין, ים רפאלי, עמית מרדכי, עידו נצר, יונתן גורפינקל, יהלי בילר צידון, אביב מורד, שני לוגסי ורותם ג'ראד<ref name=":0"></ref>.

השיר מתאר כיצד אגם מתאהבת בגבר שעונה על כל דרישותיה בזכות אל האהבה והתשוקה מהמיתולוגיה היוונית, ארוס הידוע בכינויו "קופידון".

== וידאו קליפ ==
הקליפ נוצר במסגרת שיתוף פעולה בין בוחבוט לסמסונג ישראל וזהו הקליפ הראשון אותו מפיקה החברה לאגם. הוא בוים על ידי רומן בוצ'אצקי<ref></ref> ומונה מעל לכ-5 מיליון צפיות ביוטיוב<ref name=":0" />.

הקליפ מתאר סיטואציות הומוריסטיות מתוך השיר כאשר בתפקיד קופידון משחק כוכב הרשת עידן שלו.

== מיקומי שיא ==

== קישורים חיצוניים ==
* 

== הערות שוליים ==

קטגוריה:שירי אגם בוחבוט
קטגוריה:שירים בעברית
קטגוריה:שירים שהופקו על ידי Triangle
קטגוריה:שירי אהבה בעברית
קטגוריה:שירים על דמויות גבריות בדיוניות
גינתר ויקטור, נסיך שוורצבורג

GDR]]
גינתר ויקטור, נסיך שוורצבורג (בגרמנית: Günther Victor von Schwarzburg-Rudolstadt; 21 באוגוסט 1852 – 16 באפריל 1925) היה הנסיך הריבוני האחרון של שוורצבורג-רודולשטדט ושוורצבורג-זונדרסהאוזן.

== ביוגרפיה ==
גינתר ויקטור נולד ב-21 באוגוסט 1852 ברודולשטדט, והיה בנם של אדולף, נסיך שוורצבורג-רודולשטדט (1801–1875) ומתילדה, נסיכת שנבורג-ולדנבורג (1826–1914), בתם של אוטו ויקטור, נסיך שנבורג-ולדנבורג (1785–1861) ותקלה, נסיכת שוורצבורג-רודולשטדט (1795–1861), שהייתה בת דודתו של אביו.

לאחר מות אביו ב-1 ביולי 1875 הפך גינתר ויקטור ליורש העצר של נסיכות שוורצבורג-רודולשטדט. לאחר מותו של בן דודו הראשון גאורג אלברט, נסיך שוורצבורג-רודולשטדט ב-19 בינואר 1890 הנסיך גינתר ירש אותו כנסיך הריבוני של שוורצבורג-רודולשטדט.

עם מותו של לאופולד, נסיך שוורצבורג-זונדרסהאוזן ב-20 באפריל 1906 הפך הנסיך גינתר גם ליורש העצר של נסיכות שוורצבורג האחרת.<ref name="one">[http://www.heraldica.org/topics/royalty/HGSchwarzburg.htm House Laws of Schwarzburg]</ref> מותו של נסיך שוורצבורג-זונדרסהאוזן, קרל גינתר ב-28 במרץ 1909 איחד את שתי נסיכויות שוורצבורג תחת הנסיך גינתר באיחוד אישי. זו הייתה הפעם הראשונה ששתי הנסיכויות אוחדו תחת אותו שליט מאז המאה ה-16 כאשר נוצרו קווי זונדרהאוזן ורודולשטדט.<ref>[http://ellone-loire.net/obsidian/gerS.html#SCHWARZBURG Regnal chronologies] </ref> בעקבות ירושת זונדרסהאוזן הנסיך גינתר הסיר את השם רודולשטדט מתוארו וקיבל את התואר נסיך שוורצבורג.

לאחר פרוץ המהפכה הגרמנית התפטר הנסיך גינתר ב-22 בנובמבר 1918. לאחר מותו בזונדרסהאוזן ב-16 באפריל 1925, ירש אותו כראש בית שוורצבורג הנסיך סיזו.

== משפחתו ==
הנסיך גינתר התחתן עם אנה לואיזה, נסיכת שנבורג-ולדנבורג (1871–1951) ברודולשטדט ב-9 בדצמבר 1891. היא הייתה בתם של גאורג, נסיך שנבורג-ולדנבורג (1828–1900) ולואיזה, נסיכת בנטהיים-טקלנבורג (1844–1922), אולם לא היו להם ילדים.

בשנת 1942 אימצה הנסיכה אנה לואיז את אחיינה וילהלם, נסיך שנבורג-ולדנבורג (1913–1944) ואת בנו הנסיך אולריך (יליד 1940).

== אילן יוחסין ==

== קישורים חיצוניים ==

== הערות שוליים ==

קטגוריה:מונרכים שוויתרו על כסאם
קטגוריה:נסיכים גרמנים
קטגוריה:ילידי 1852
קטגוריה:נפטרים ב-1925
ג'וואד אל-יאמיק

ג'וואד אל-יאמיק (בערבית: جواد الياميق; נולד ב-29 בפברואר 1992) הוא כדורגלן מרוקאי המשחק בעמדת הבלם באל-ווחדה מכה.

==קריירת מועדונים==
אל-יאמיק התחיל את הקריירה שלו במחלקת הנוער של אולימפיק ח'וריבגה. כבר מגיל צעיר התלבט והצטרף לקבוצה הבוגרת בשנת .

בקיץ אל-יאמיק חתם ברג'א קזבלנקה. בעונתו היחידה במועדון רשם 34 הופעות בליגה, כבש 2 שערים והיה שותף לזכייה בקופה דה ת'רון.

ב-28 בינואר 2018 חתם בגנואה מהסרייה א' והושאל מיידית לפרוג'ה מהסרייה ב'. ב-29 בינואר 2020 הושאל לריאל סרגוסה מהליגה הספרדית השנייה.

ב-24 בספטמבר 2020 חתם לארבע שנים בריאל ואיאדוליד מליגת העל הספרדית. ב-30 בספטמבר ערך את הופעת הבכורה שלו בקבוצה בהפסד 1-0 לריאל מדריד. ב-31 באוקטובר 2021 הבקיע את שער הבכורה שלו בקבוצה בניצחון 0-2 נגד אייבר.

ב-15 באוגוסט 2023 חתם באל-ווחדה מכה מליגת העל הסעודית.

==קריירה בינלאומית==
ב-16 בינואר 2016 אל-יאמיק ערך את הופעת הבכורה שלו בנבחרת מרוקו בתיקו 0-0 נגד במסגרת מוקדמות אליפות האומות האפריקאיות. ב-18 באוגוסט 2017 הבקיע את שער הבכורה שלו בנבחרת בניצחון 1-3 נגד .

אל-יאמיק נכלל בסגל הנבחרת לקראת מונדיאל 2022.

==תארים==
; אולימפיק ח'וריבגה
*קופה דה ת'רון: 

; רג'א קזבלנקה
*קופה דה ת'רון: 

; נבחרת מרוקו
*אליפות האומות האפריקאיות: 

==קישורים חיצוניים==

קטגוריה:כדורגלנים מרוקאים
קטגוריה:בלמי כדורגל מרוקאים
קטגוריה:כדורגלני גנואה
קטגוריה:כדורגלני פרוג'ה
קטגוריה:כדורגלני ריאל סרגוסה
קטגוריה:כדורגלני ריאל ואיאדוליד
קטגוריה:כדורגלני אל-ווחדה (מכה)
קטגוריה:כדורגלני נבחרת מרוקו
קטגוריה:כדורגלני מונדיאל 2022
קטגוריה:ספורטאים מרוקאים באיטליה
קטגוריה:ספורטאים מרוקאים בספרד
קטגוריה:ספורטאים מרוקאים בערב הסעודית
קטגוריה:מרוקאים שנולדו ב-1992
יחסי אזרבייג'ן–נורווגיה

יחסי אזרבייג'ן–נורווגיה הם היחסים הדו-צדדיים בין הרפובליקה של אזרבייג'ן לממלכת נורווגיה.

== יחסים דיפלומטיים ==
היחסים הדיפלומטיים בין שתי המדינות כוננו ב-5 ביוני 1992<ref>[http://www.mfa.gov.az/?language=az&options=content&id=546 Azərbaycan Respublikası ilə diplomatik əlaqələr qurmuş dövlətlərin siyahısı] . mfa.gov.az </ref>. שגרירות ממלכת נורווגיה באזרבייג'ן החלה לפעול ב-1998<ref></ref>. נורווגיה תומכת בפתרון שלום בסכסוך נגורנו קרבאך בהתבסס על עקרונות שלמות טריטוריאלית של אזרבייג'ן ואי-הפרה של גבולות מוכרים בינלאומיים. בנובמבר 2018 סגרה ממלכת נורווגיה את שגרירותה באזרבייג'ן<ref>[https://savash.org/index.php?newsid=15349 Norveç Bakıdakı səfirliyini bağlayır]</ref>.

== יחסים בין פרלמנטריים ==
קבוצת עבודה על היחסים הבין-פרלמנטריים של אזרבייג'ן–נורווגיה פועלת במילי מג'ליס של אזרבייג'ן. קבוצת עבודה זו הוקמה ב-7 במרץ 1997, והמנהיג הראשון שלה היה רפאל אללהוורדייב. מאז 4 במרץ 2016, רובנאג עבדולייב עומד בראש קבוצת העבודה.

== קישורים חיצוניים ==

== הערות שוליים ==